 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Komisia územného plánu, výstavby, životného prostredia, odpadov a cestného hospodárstva

Komisia školstva, kultúry, mládeže a športu

Miestnej rady dňa : 20.9.2021

Miestneho zastupiteľstva dňa : 28.9.2021

 **N á z o v  m a t e r i á l u**

**Zámer spracovania žiadosti o nenávratný finančný príspevok :** *„„Zvýšenie kvality poskytovaných kultúrnych služieb KD Vetvár“*

Predkladá: Materiál obsahuje:

Mgr. Zoltán Pék - vyjadrenie miestnej rady a komisií

starosta - návrh uznesenia

 - dôvodová správa

Zodpovedná:

Ing. Mariana Páleníkova

prednostka

Spracoval:

*Mgr. Roman Zaťko*

*Odd. strategického rozvoja, investícií a VO*

**Vyjadrenie miestnej rady ( zasadnutie dňa 20.09.2021 )**

**UZNESENIE č. 177/2021/MR**

Miestna rada odporúča miestnemu zastupiteľstvu schváliť predložený návrh uznesenia.

**Vyjadrenie komisií**

Komisia finančná, podnikateľských činností a obchodu :

**neprerokovala**

Komisia sociálnych vecí a zdravotníctva :

**neprerokovala**

Komisia školstva, kultúry, mládeže a športu :

**odporúča miestnemu zastupiteľstvu prerokovať a schváliť zámer**

Komisia územného plánu, výstavby, životného prostredia, odpadov a cestného hospodárstva

**Členovia komisie odporúčajú MiZ schváliť zámer spracovania a predloženia Žiadosti o nenávratný finančný príspevok pre daný projekt.**

**Návrh uznesenia**

**Uznesenie č. : .........................**

Miestne zastupiteľstvo Mestskej časti Bratislava – Podunajské Biskupice po prerokovaní:

**Schvaľuje** zámer spracovania a predloženia žiadosti o nenávratný finančný príspevok pre projekt:: ***„Zvýšenie kvality poskytovaných kultúrnych služieb KD Vetvár“***

**Dôvodová správa**

V rámci výzvy IROP-PO07-SC77-2021-75 Ministerstva kultúry SR IROP 7.React EÚ so špecifickým cieľom „Podpora udržateľnosti a odolnosti kultúrnych inštitúcii“ sú podporované investície do obstarania a modernizácie materiálno technického a technologického vybavenia kultúrnych inštitúcií. Celková výška alokovaných prostriedkov je 7 mil EUR a max. výška podpory pre jeden projekt je 200 tis. EUR. Projekt realizovaný v rámci tejto výzvy musí obsahovať nasledovné hlavné aktivity:

1.) Zvýšenie kvality poskytovaných služieb v kultúrnej inštitúcii, ktorá musí viesť k modernizácii, zlepšeniu úrovne technického, resp. technologického vybavenia a/alebo priestorového a/alebo funkčného riešenia kultúrnej inštitúcie,

2.) Zlepšenie úrovne hygienických štandardov kultúrnej inštitúcie, ktorá musí viesť k zlepšeniu hygienických štandardov a k zabezpečeniu materiálno-technického vybavenia slúžiaceho na ochranu zdravia v boji proti COVID-19 v kultúrnej inštitúcii, a to pre návštevníkov, ako aj osôb pôsobiacich v zázemí kultúrnej inštitúcie.

Zámer bude obsahovať nasledovné:

* multifunkčné osvetlenie a ozvučenie divadelnej scény v hlavnej sále
* statické ozvučenie hlavnej sály
* novú divadelnú opony
* variabilné doplnkové pódium
* revitalizáciu letného pódia – kino, malé javiskové formy, atď.
* stavebné úpravy zázemia KD – 2 šatní, vrátane úpravy podlahových krytín vstupnej chodby, maľby nátery
* stavebné úpravy letného pódia
* revitalizácia parketu v hlavnej sále
* revitalizácia drevených obkladov
* COVID opatrenia: inštalácia germicídnych žiaričov, bezdotykové dvere (zachovajú sa pôvodné vstupné dvere do hlavnej sály, avšak budú na fotobunku, a pod.)